คือผมมีเพศสัมพันธ์กับผู้ชาย โดยใส่ถุงยาง มีการใช้เจลหล่อลื่น ถุงยางมาแตกตอนสอดใส่โดยที่ผมไม่ทันสังเกตและตอนทำไม่มีการหลั่ง อยากทราบว่ามีโอกาสติดเชื้อHIV มากน้อยแค่ไหนครับ
สวัสดีค่ะ การมีเพศสัมพันธ์ทางทวารหนักนั้นเป็นช่องทางการรับเชื้อ hiv ได้ จากการบาดเจ็บที่เกิดขึ้นได้ง่ายบริเวณดังกล่าวขณะมีเพศสัมพันธ์ หากถุงยางแตกหรือฉีกขาดนั้น ก็มีโอกาสรับเชื้อได้ โดยคาดการณ์ว่าการมีเพศสัมพันธ์ทางทวารหนักอาจติดเชื้อ hiv มาได้ประมาณ 1-2% ซึ่งจัดว่าสูงกว่าวิธีอื่นโดยการมีเพศสัมพันธ์แบบไม่ป้องกันด้วยถุงยางอนามัย การสัมผัสสารคัดหลั่งจากเยื่อบุตา ปาก อวัยวะเพศของกันและกัน การใช้ของมีคมร่วมกัน หรือของใช้ส่วนตัวที่มีสารคัดหลั่งติดอยู่ร่วมกัน การที่สารคัดหลั่งหรือเลือดมาโดนแผลเปิดขนาดใหญ่ที่ผิวหนังนั้นล้วนเป็นช่องทางการรับเชื้อ hiv ได้ควรไปพบแพทย์เพื่อประเมินความเสี่ยงอีกครั้ง และอาจมีข้อบ่งชี้ในการรับยาต้านไวรัสหลังมีความเสี่ยงและกลับไปเจาะเลือดติดตาม